Diari Oficial de la Generalitat Valenciana


Sumari del DOGV 5385, del 10-11-2006 (2006/13137)

Informació pública del pla especial de funcionalitat de la dotació escolar ED-CP/147, situada en l'avinguda dels Pins i suspensió de l'atorgament de llicències en la zona afectada.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   5385

Data del DOGV
:   10-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13832


Organisme emissor
:   Ajuntament de Castelló de la Plana

Tipus de document
:   Anunci

Informació pública del pla especial de funcionalitat de la dotació escolar ED-CP/147, situada en l'avinguda dels Pins i suspensió de l'atorgament de llicències en la zona afectada. [2006/F13018]  
El Ple de l'Ajuntament de Castelló de la Plana, en data 28 de setembre de 2006, va adoptar, entre altres, el següent acord:  
«Vist l'expedient que s'està tramitant per a aprovar el pla especial de funcionalitat de la dotació escolar ED-CP/147, del qual es desprén que:  
1) El vigent pla general d'ordenació urbana de Castelló preveu la dotació docent abans referida amb una superfície aproximada de 7.945'70 m².  
2) La Conselleria de Cultura i Educació pretén construir l'edifici escolar corresponent a la dotació prevista.  
3) La parcel·la dotacional es troba unida a una altra parcel·la de sòl residencial, formant una única illa a què resulta d'aplicació l'ordenança Z-8.U81 i,  
Tenint en compte que:  
I. El pla general preveu l'aplicació de l'ordenança residencial de la zona (en este cas Z-8.U81), per als supòsits que es tracte de solars entre mitgeres o zones que no comprenguen una illa completa. L'aplicació de les condicions d'edificabilitat i altura previstes en la dita ordenança, impedeix la construcció escolar d'acord al programa de necessitats de la Conselleria d'Educació.  
Per la seua banda és convenient traçar un vial que separe la dotació de la resta d'illa, i facilitar així un accés més fluid i segur.  
II. L'objecte del pla especial és traçar un vial que independitze la parcel·la dotacional de la resta d'illa residencial, per a minimitzar la confluència de trànsits i possibilitar l'aplicació de l'ordenança Z-ED, més adequada a la dotació prevista. La modificació afecta determinacions de l'ordenació detallada i l'ordenança Z-ED concreta les determinacions aplicables a aquesta dotació.  
III. L'article 38.d) de la del 16/2005, Urbanística Valenciana, i l'article 177 del Reglament d'Ordenació i Gestió Territorial i Urbanística, estableixen que els plans especials poden completar i inclús modificar el planejament general per a complir les comeses establides per la mateixa llei, entre els quals figura la .protecció, integració i funcionalitat de dotacions., a què obeiria aquest pla especial.  
IV. Dels articles 96 i 101 de la Llei Urbanística Valenciana es desprén que els plans especials es tramitaran pel mateix procediment que els plans generals i que l'acte pel qual se sotmet a informació pública un pla especial correspon al Ple i determina la suspensió de llicències.  
V. L'article 127.1.c) de la Llei Reguladora de les Bases del Règim local, atribueix a la Junta de Govern Local l'aprovació dels projectes d'instruments d'ordenació urbanística la aprovació provisional o definitiva de la qual corresponga al Ple, per la qual cosa la Junta de Govern Local va aprovar el projecte de pla especial en data 15 de setembre de 2006.  
VI. L'article 123.1.i) de la Llei Reguladora de les Bases de Règim Local estableix que correspon al Ple l'aprovació dels instruments d'ordenació urbanística.  
Per tot això, vistos els informes de l'arquitecte municipal i de l'assessora jurídica de planejament i gestió de l'Agència de Desenvolupament Urbanístic, els preceptes mencionats i atés que el projecte va ser aprovat per la Junta de Govern Local, a proposta d'aquesta i amb un informe previ de la Comissió d'Urbanisme, s'acorda:  
1) Exposar al públic durant el termini d'un mes a efectes d'al·legacions, el pla especial de funcionalitat de la dotació escolar ED-CP/147 situada en l'avinguda dels Pins.  
2) Suspendre l'atorgament de llicències d'activitat, parcel·lació, edificació i demolició en la zona afectada.  
La qual cosa es fa pública per a general coneixement, i s'adverteix alhora que durant el termini d'un mes, els qui estiguen interessats podran consultar l'expedient (de 9 a 14 hores, de dilluns a divendres, en les dependències de l'Agència de Desenvolupament Urbanístic situades en l'av. Germans Bou, núm. 16) i presentar-hi les al·legacions que creguen convenients; i a més, se significa que la suspensió a què es refereix el número 2 anterior produirà efectes a partir de la publicació d'aquest anunci en el Diari Oficial de la Generalitat Valenciana.  
Castelló de la Plana, 11 d'octubre de 2006.. L'alcalde: Alberto Fabra Part. El secretari: José Mateo Rodríguez.